CELEX: 32020R0231
Language: fi
Date: 2020-02-18 00:00:00
Title: Neuvoston asetus (EU) 2020/231, annettu 18 päivänä helmikuuta 2020, tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista kaudeksi 2019–2020 annetun asetuksen (EU) 2018/1977 muuttamisesta

20.2.2020   
               
               
                  FI
               
               
                  Euroopan unionin virallinen lehti
               
               
                  LI 47/1
               
            
         NEUVOSTON ASETUS (EU) 2020/231,
         annettu 18 päivänä helmikuuta 2020,
         tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista kaudeksi 2019–2020 annetun asetuksen (EU) 2018/1977 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 31 artiklan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksella (EU) 2018/1977 (1) avattiin tiettyjä kalastustuotteita koskevat unionin autonomiset tariffikiintiöt ja säädettiin niiden hallinnoinnista kaudeksi 2019–2020. Kullekin tariffikiintiölle on päätetty asianmukaiset määrät, jotta unionin jalostusalalle voitaisiin varmistaa riittävä tarjonta kaudeksi 2019–2020.
                  
               
                     (2)
                  
                  
                     Asetuksen (EU) 2018/1977 liitteen luettelossa mainitussa, järjestysnumeron 09.2750 mukaisessa tariffikiintiössä kuvausta ”kalanmäti, pesty ja puhdistettu kiinni olevista sisälmyksistä, suolattu tai suolavedessä, kaviaarinkorvikkeiden jalostukseen tarkoitettu” vastaavat ainoastaan CN-koodiin ex 0305 20 00 ja siihen liittyvään Taric-koodiin 35 kuuluvat tuotteet.
                  
               
                     (3)
                  
                  
                     Asetusta (EU) 2018/1977 edeltäneessä neuvoston asetuksessa (EU) 2015/2265 (2) kyseisestä tariffikiintiöstä säädettiin kuitenkin eri tavalla, ja siinä kuvauksella ”kalanmäti, pesty ja puhdistettu kiinni olevista sisälmyksistä, suolattu tai suolavedessä, kaviaarinkorvikkeiden jalostukseen tarkoitettu” tarkoitettiin CN-koodiin ex 1604 32 00 ja siihen liittyvään Taric-koodiin 20 kuuluvia tuotteita.
                  
               
                     (4)
                  
                  
                     Näiden kahden asetuksen ero saman järjestysnumeron alla olevien asianomaisten CN‐koodien osalta johti siihen, että unionin jalostusalan oli vaikea tulkita asianomaisia säännöksiä ja ymmärtää kyseisten kahden CN-koodin välinen ero. Tällä selkeyden puutteella oli kielteinen vaikutus unionin jalostusalaan.
                  
               
                     (5)
                  
                  
                     On aiheellista muuttaa järjestysnumeron 09.2750 tariffikiintiön tuoteluetteloa lisäämällä siihen yhden vuoden ajaksi CN-koodi ex 1604 32 00 ja siihen liittyvä Taric-koodi 20. Lisäksi asianomaiseen kohtaan olisi lisättävä kyseisiä CN- ja Taric-koodeja koskeva alaviite ja ajanjakso 1.1.2019–31.12.2019.
                  
               
                     (6)
                  
                  
                     Asetus (EU) 2018/1977 olisi näin ollen muutettava tämän mukaisesti.
                  
               
                     (7)
                  
                  
                     Aika, jona asetuksella (EU) 2018/1977 avattuja kiintiöitä sovelletaan ensimmäisenä vuonna, alkaa 1 päivänä tammikuuta 2019 ja päättyy 31 päivänä joulukuuta 2019. Koska on välttämätöntä taata talouden toimijoiden tasavertainen kohtelu ja ottaen huomioon, ettei järjestysnumeron 09.2752 tariffikiintiötä ole vielä käytetty loppuun, tätä asetusta olisi sovellettava takautuvasti 1 päivästä tammikuuta 2019, jotta kalanmätiä (valmiita tuotteita) käyttävillä talouden toimijoilla säilyisi mahdollisuus käyttää hyödyksi suotuisaa kiintiötullia keskeytymättä tietyn rajoitetun ajan. Näin ollen tämän asetuksen olisi tultava voimaan välittömästi,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan neuvoston asetuksen (EU) 2018/1977 liitteen kolmas rivi (järjestysnumero 09.2750) seuraavasti:
            
                        1)
                     
                     
                        korvataan sarakkeessa ”CN-koodi” oleva merkintä seuraavasti:
                        ”ex  03052000
                        ex 1604 32 00”;
                     
                  
                        2)
                     
                     
                        korvataan sarakkeessa ”Taric-koodi” oleva merkintä seuraavasti:
                        ”35
                        20”;
                     
                  
                        3)
                     
                     
                        lisätään alaviite sarakkeeseen ”Tavaran kuvaus” sanojen ”kaviaarinkorvikkeiden jalostukseen tarkoitettu” jälkeen seuraavasti:
                        ”Taric-koodin 1604320020 osalta tätä tariffikiintiötä sovelletaan 1.1.2019–31.12.2019”.
                     
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä tammikuuta 2019.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä helmikuuta 2020.
            
               
                  Neuvoston puolesta
               
               
                  Puheenjohtaja
               
               Z. MARIĆ
            
         
         
            (1)  Neuvoston asetus (EU) 2018/1977, annettu 11 päivänä joulukuuta 2018, tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista kaudeksi 2019–2020 (EUVL L 317, 14.12.2018, s. 2).
         
            (2)  Neuvoston asetus (EU) 2015/2265, annettu 7 päivänä joulukuuta 2015, tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista vuosina 2016–2018 (EUVL L 322, 8.12.2015, s. 4).